4. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 126 της 11/18 Φεβρ. 1974 (ΦΕΚ Α΄ 45) Περί ασκήσεως προληπτικού ελέγχου επί των δαπανών Ν.Π.Δ.Δ. αρμοδιότητος Υπουργείου Γεωργίας. Έχοντες υπ’ όψιν: 1.Τας διατάξεις: α)Του άρθρ. 18 του Ν.Δ. 1265/72 «περί ελέγχου δαπανών του Κράτους, Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου, ως και των λογαριασμών δημοσίων υπολόγων και παρακολουθήσεως των εσόδων των». β)Του Ν.Δ. 175/73 «περί Υπουργικού Συμβουλίου και Υπουργείων». 2.Την υπ’ αριθ. 797/1973 γνωμοδότησιν του Συμβουλίου της Επικρατείας, προτάσει των Υπουργών Οικονομικών και Γεωργίας, απεφασίσαμεν και διατάσσομεν: Άρθρ.1.-Η άσκησις προληπτικού ελέγχου επί των δαπανών των κάτωθι Ν.Π.Δ.Δ., αρμοδιότητος Υπουργείου Γεωργίας, ενεργείται υπό του Ελεγκτικού Συνεδρίου. 1.Ταμείων Γεωργίας Κτηνοτροφίας και Δασών. 2.Ταμείων Προστασίας Ελαιοπαραγωγής. 3.Οργανισμού Βάμβακος 4.Επιτροπής Δημοσίων Κήπων και Δενδροστοιχιών. 5.Γεωτεχνικού Επιμελητηρίου Ελλάδος. 6.Οργανισμού Κωπαΐδος. 7.Οργανισμού Λεσινίου. 8.Αρδευτικού Οργανισμού Στυμφαλίας Ασωπού Κορινθίας. 9.Πρακτικού Γεωργικού Σχολείου ΑΧΕΠΑΝΣ Κορινθίας. 10.Πρακτικού Γεωργικού Σχολείου Ηρακλείου. 11.Πρακτικού Γεωργικού Σχολείου Ασωμάτων Αμαρίου Ρεθύμνης. 12.Χαρισείου Πρακτικής Γεωργικής Σχολής Κοζάνης. Άρθρ.2.-Η ισχύς του παρόντος άρχεται από της 1ης του μεθεπομένου από της δημοσιεύσεώς του εις την Εφημερίδα της Κυβερνήσεως μηνός. Εις τον αυτόν επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος. 